ร้าน Frozen yogurt แบบกดเองตักเองสาขานี้ตั้งอยู่ชั้น 6 ตรงข้ามร้าน Cold stone สาขานี้พึ่งเปิดเมื่อไม่นาน วันก่อนมาเดินเล่นที่ CTW มีแจกถ้วยสำหรับลด 50% (ถ้วยลดราคานี้เค้าจะแจกเป็นช่วงๆ วันก่อนบังเอิญเจอพอดี)

โฟรเซ่นโยเกิร์ตที่นี่มีให้เลือกหลายรสค่ะ สามารถชิมรสที่ชอบได้จนกว่าจะพอใจเลย ส่วนตัวชอบแบบรสธรรมชาตินะ ให้รสหวานๆเปรี้ยวๆแบบโยเกิร์ตที่สุดแล้ว เนื้อจะแบบไม่ข้นเท่ากับของเจ้าดังรูปวัว ที่นี่จะออกเบาๆ กินได้เรื่อยๆ ส่วนรสอื่นจะไม่ค่อยออกเปรี้ยวเท่าไหร่ จะเหมือนซอฟท์ครีมซะมากกว่า ยกเว้นพวกรสมะนาว หรือเบอร์รี่ๆก็จะเปรี้ยวๆ

ถ้วยของที่นี่จะมีให้เลือก 2 ขนาดค่ะคือ 8 กับ 16 ออนซ์ค่ะ จากนั้นก็กดรสชาติที่เราชอบ กดคันโยกลงให้สุดนะซ้ายขวาเป็นรสที่เราเลือก ส่วนคันโยกตรงกลางจะเป็นแบบผสมระหว่างสองรสที่อยู่ซ้ายขวานั่นเอง จากนั้นเลือกท็อปปิ้งตามที่ชอบเลย ท็อปปิ้งที่แนะนำต้องนี่เลย • โมจิ (ตัวนี้นำเข้ามาเลย) หนึบๆหนับๆ • สตรอเบอร์รี่ที่นี่จะเป็นสตรอเบอร์รี่สดค่ะ หวาน • อัลมอนด์ กรุบๆกรอบๆ เข้ากับโฟรเซ่นโยเกิร์ตรสธรรมชาติสุดๆแล้ว แบบผลไม้จริงๆ ก็มีให้เลือกเยอะเลยค่ะ ลิ้นจี่ เงาะ มะม่วง พีช...ตาลาย

สำหรับราคาทจะอยู่ที่ 100 กรัม 80 บาท ตอนนี้มีโปรเอไอเอสลด 10% อยู่ การบริการดี น้องพนักงานจะคอยแนะนำรสชาติและกดให้เราลองชิมค่ะ ที่นี่มีน้ำเปล่าเสิร์ฟฟรีนะ ที่นั่งโอเคเก้าอี้เตี้ยไปนิด แนะนำแฟนโฟรเซ่นโยเกิร์ตห้ามพลาดเลย ????